**7/2021.**

*Üllés Nagyközségi Önkormányzat*

*Képviselőtestület Pénzügyi- és Ügyrendi Bizottsága*

*2021. november 17-én megtartott nyílt ülésének*

**JEGYZŐKÖNYVE**

*Tfik-ban rögzítve: 2021. november*

Üllés Nagyközségi Önkormányzat

Képviselőtestület Pénzügyi- és Ügyrendi Bizottsága

2021. november 17-i nyílt ülésén meghozott

**H A T Á R O Z A T O K**

**43/2021.(XI.17.)PÜB. határozat**  3.o.

**Tárgy:** A Pénzügyi- és Ügyrendi Bizottság 2021. november 17-i nyílt ülésének napirendi pontja

**44/2021.(XI.17.) PÜB. határozat** 4.o.

**Tárgy:** Rendelet-tervezet szociális rászorultságtól függő pénzbeli és természetbeni ellátásokról

**45/2021.(XI.17.) PÜB. határozat** 5.o.

**Tárgy:** Rendelet-tervezet a gyermekvédelem helyi rendszeréről

**46/2021.(XI.17.) PÜB. határozat** 6.o.

**Tárgy:** Rendelet-tervezet a személyes gondoskodást nyújtó szociális ellátásokról és azok térítési díjairól

**47/2021.(XI.17.) PÜB. határozat** 6.o.

**Tárgy:** Üllés Nagyközség 2022. évi belső ellenőrzési programja és a 2022. évi ellenőrzési terv időrendi táblázata

**48/2021.(XI.17.) PÜB. határozat** 7.o.

**Tárgy:** Használatba adási szerződés az Üllés Radnai utca 22. szám alatti önkormányzati ingatlan épületének használatára vonatkozóan

**49/2021.(XI.17.) PÜB. határozat** 7.o.

**Tárgy:** Zárt ülés elrendelése

**Jegyzőkönyv**

Készült: Üllés Nagyközségi Önkormányzat Képviselőtestület Pénzügyi- és Ügyrendi Bizottsága 2021. november 17-én megtartott nyílt ülésén

Helye: Polgármesteri Hivatal, Tárgyaló

A Pénzügyi- és Ügyrendi Bizottság részéről jelen vannak:

Dudás János elnök, Fodorné Bodrogi Judit Zsuzsanna, Mészáros Marcell bizottság tagjai

Távolmaradt bizottsági tag:

Tanácskozási joggal jelen van: Nagy Attila Gyula polgármester, Juhász Attila alpolgármester, Dr. Borbás Zsuzsanna jegyző

Jegyzőkönyvvezető: Balogh Márta igazgatási ügyintéző

Dudás János PÜB elnök: köszönti a megjelenteket, megállapítja, hogy a 3 bizottsági tag közül 3 jelen van, a bizottság határozatképes, a nyílt ülést megnyitja.

A jegyzőkönyv másik aláírójaként Fodorné Bodrogi Judit bizottsági tagot, jegyzőkönyvvezetőnek Balogh Márta igazgatási előadót javasolja.

A Pénzügyi- és Ügyrendi Bizottság a javaslattal egyhangúan egyetért.

Dudás János PÜB elnök: javasolja a nyílt ülés napirendjeként a meghívóban szereplő napirendek megtárgyalását, melyet szavazásra bocsát.

A Pénzügyi- és Ügyrendi Bizottság 3 igen szavazattal a javaslattal egyetért, és az alábbi határozatot hozza:

**43/2021.(XI.17.)PÜB. határozat**

**Tárgy:** A Pénzügyi- és Ügyrendi Bizottság 2021. november 17-i nyílt ülésének napirendi pontja

**H A T Á R O Z A T**

A Pénzügyi- és Ügyrendi Bizottság a 2021. november 17-i nyílt ülés napirendi pontjait az alábbiak szerint elfogadja:

**1.) Rendelet-tervezet a szociális rászorultságtól függő pénzbeli és természetbeni ellátásokról**

előadó: Nagy Attila Gyula polgármester

**2.) Rendelet-tervezet a gyermekvédelem helyi rendszeréről**

előadó: Nagy Attila Gyula polgármester

**3.) Rendelet-tervezet a személyes gondoskodást nyújtó szociális ellátásokról és azok térítési díjairól**

előadó: Nagy Attila Gyula polgármester

**4)** **Üllés Nagyközség 2022. évi belső ellenőrzési programja és a 2022. évi ellenőrzési terv időrendi táblázata**

előadó: Nagy Attila Gyula polgármester

**Aktuális kérdések:**

**5) Használatba adási szerződés az Üllés Radnai utca 22. szám alatti önkormányzati ingatlan épületének használatára vonatkozóan**

előadó: Nagy Attila Gyula polgármester

Erről jegyzőkönyvi kivonaton értesítést kap:

1.)bizottsági tagok

**1.) Napirend**

**Rendelet-tervezet a szociális rászorultságtól függő pénzbeli és természetbeni ellátásokról**

Előadó: Nagy Attila Gyula polgármester

Dudás János PÜB elnöke: megkapták az anyagot, a polgármester úrnak, jegyzőnőnek kiegészítője van-e?

Dr. Borbás Zsuzsanna jegyző: a szociális és gyermekvédelmi tárgyú rendeleteket a kormányhivatal célellenőrzés formájában vizsgálta.

A kiadott anyagban a 3 rendelet mögé becsatolták a törvényességi felhívás szövegét is.

A 3 rendelet érdemi módosításait egyben foglalja össze. Mindhárom rendelet esetében a bevezető rész jogszabályi rövidítés(eke)t tartalmazott, ez tiltott.

A gyermekvédelem helyi rendszeréről szóló rendelet korábbi verziója tartalmazta az általános iskolások napközbeni ellátása keretében a napköziotthonos ellátást. Az általános iskolai ellátás a köznevelési törvény hatálya alá tartozik. Amit magasabb szintű jogszabály szabályoz, azt helyi rendeletben szabályozni nem lehet.

A szociális rászorultságtól függő pénzbeli és természetbeni ellátásokról szóló rendeletből ki kell venni az újszülött gyermek támogatására vonatkozó részt, mivel ez nem szociális rászorultságtól függő ellátás. Egy esetben igényeltek ilyen támogatást a tavalyi évben, más nem érdeklődött.

Dudás János PÜB elnöke: kérdés, észrevétel van-e? Amennyiben nincs, úgy javasolja a rendelet-tervezet elfogadását, melyet szavazásra bocsát.

A Pénzügyi- és Ügyrendi Bizottság 3 igen szavazattal a javaslattal egyetért és az alábbi határozatot hozza:

**44/2021.(XI.17.) PÜB. határozat**

**Tárgy:** Rendelet-tervezet szociális rászorultságtól függő pénzbeli és természetbeni ellátásokról

**H A T Á R O Z A T**

A Pénzügyi- és Ügyrendi Bizottság a szociális rászorultságtól függő pénzbeli és természetbeni ellátásokról szóló rendelet-tervezet elfogadását támogatja.

Erről jegyzőkönyvi kivonaton értesítést kap:

1.)bizottsági tagok

**2.) Napirend**

**Rendelet-tervezet a gyermekvédelem helyi rendszeréről**

Előadó: Nagy Attila Gyula polgármester

Dudás János PÜB elnöke: a rendelet megkapták, átadja a szót a polgármesternek:

Nagy Attila Gyula polgármester: az előző napirendben szót ejtettek a módosítás indokairól.

Dudás János PÜB elnöke: kérdés, észrevétel van-e? Amennyiben nincs, úgy javasolja a rendelet-tervezet elfogadását, melyet szavazásra bocsát.

A Pénzügyi- és Ügyrendi Bizottság 3 igen szavazattal a javaslattal egyetért és az alábbi határozatot hozza:

**45/2021.(XI.17.) PÜB. határozat**

**Tárgy:** Rendelet-tervezet a gyermekvédelem helyi rendszeréről

**H A T Á R O Z A T**

A Pénzügyi- és Ügyrendi Bizottság a gyermekvédelem helyi rendszeréről szóló rendelet-tervezet elfogadását támogatja.

Erről jegyzőkönyvi kivonaton értesítést kap:

1.)bizottsági tagok

**3.) Napirend**

**Rendelet-tervezet a személyes gondoskodást nyújtó szociális ellátásokról és azok térítési díjairól**

Előadó: Nagy Attila Gyula polgármester

Dudás János PÜB elnöke: az előterjesztésben szerepelnek a szükséges információk, a határozati javaslat elfogadásához.

Dr. Borbás Zsuzsanna jegyző: a személyes gondoskodást nyújtó szociális ellátásokról és azok térítési díjáról szóló rendelet 3.§ (1) bekezdésben pontosítani kellett a szociálisan rászoruló személy meghatározását, ezt megtették.

Dudás János PÜB elnöke: kérdés, észrevétel van-e? Amennyiben nincs, úgy javasolja a rendelet-tervezet elfogadását, melyet szavazásra bocsát.

A Pénzügyi- és Ügyrendi Bizottság 3 igen szavazattal a javaslattal egyetért és az alábbi határozatot hozza:

**46/2021.(XI.17.) PÜB. határozat**

**Tárgy:** Rendelet-tervezet a személyes gondoskodást nyújtó szociális ellátásokról és azok térítési díjairól

**H A T Á R O Z A T**

A Pénzügyi- és Ügyrendi Bizottság a személyes gondoskodást nyújtó szociális ellátásokról és azok térítési díjairól szóló rendelet-tervezet elfogadását támogatja.

Erről jegyzőkönyvi kivonaton értesítést kap:

1.)bizottsági tagok

**4.) Napirend**

**Üllés Nagyközség 2022. évi belső ellenőrzési programja és a 2022. évi ellenőrzési terv időrendi táblázata**

Előadó: Nagy Attila Gyula polgármester

Dudás János PÜB elnöke: megkapták az előterjesztést.

Nagy Attila Gyula polgármester: a Szegedi Kistérségi Társulás belső ellenőre végzi az önkormányzat esetében is az ellenőrzést. Meg vannak-e elégedve vele?

Dr. Borbás Zsuzsanna jegyző: igen, megvannak. A belső ellenőr nemcsak dokumentumokból dolgozik, hanem helyszíni ellenőrzés keretében is meggyőződik a végzett munkáról, a törvényességről, szabályszerűségről. A jövő évben a helyi adókkal kapcsolatos szabályozások, behajtások, illetve a Csigabiga Óvoda és Bölcsőde gazdálkodásának, valamint megbízások, szerződések, kötelezettségvállalások teljes körű ellenőrzését végzi majd el.

Nagy Attila Gyula polgármester: a belső ellenőrzés, illetve az ASP rendszeren keresztül az önkormányzatok a Belügyminisztérium felé „kitárják a lapjaikat”, de ezt ő nem tartja rossz dolognak, mindenük átlátható, szabályszerű.

Dudás János PÜB elnöke: kérdés, észrevétel van-e? Amennyiben nincs, úgy javasolja a határozati javaslat elfogadását, melyet szavazásra bocsát.

A Pénzügyi- és Ügyrendi Bizottság 3 igen szavazattal a javaslattal egyetért és az alábbi határozatot hozza:

**47/2021.(XI.17.) PÜB. határozat**

**Tárgy:** Üllés Nagyközség 2022. évi belső ellenőrzési programja és a 2022. évi ellenőrzési terv időrendi táblázata

**H A T Á R O Z A T**

A Pénzügyi- és Üllés Nagyközség 2022. évi belső ellenőrzési programja és a 2022. évi ellenőrzési terv időrendi táblázata melléklet szerinti elfogadását támogatja.

Erről jegyzőkönyvi kivonaton értesítést kap:

1.)bizottsági tagok

**5.) Napirend**

**Használatba adási szerződés az Üllés Radnai utca 22. szám alatti önkormányzati ingatlan épületének használatára vonatkozóan**

Előadó: Nagy Attila Gyula polgármester

Dudás János PÜB elnöke: megkapták az előterjesztést és a szerződés-tervezet szövegét.

A tulajdonos és a használatba adó kötelezettségei nagyon jól össze lettek foglalva, minden lényeges dolog megtalálható az állagmegóvástól a beruházási kérdésekig bezárólag.

Dr. Borbás Zsuzsanna jegyző: az előző szerződés 2021. december 31-vel lejár, de az „alapszerződésnek” ezt tekintik, ezt vizsgálták felül és aktualizálták.

Ez egy háromoldalú szerződés – az önkormányzat, a Homokháti Kistérség Többcélú Társulása és a Homokháti Szociális Központ köti meg. A szerződés a kistérségi ülés egyik napirendi pontja lesz.

A Radnai utca 22. szám alatti ingatlanépület ad helyet az ISZEK keretében ellátott Támogató Szolgálatnak is, erre külön bérleti szerződés lesz kötve.

Dudás János PÜB elnöke: kérdés, észrevétel van-e? Amennyiben nincs, úgy javasolja a rendelet-tervezet elfogadását, melyet szavazásra bocsát.

A Pénzügyi- és Ügyrendi Bizottság 3 igen szavazattal a javaslattal egyetért és az alábbi határozatot hozza:

**48/2021.(XI.17.) PÜB. határozat**

**Tárgy:** Használatba adási szerződés az Üllés Radnai utca 22. szám alatti önkormányzati ingatlan épületének használatára vonatkozóan

**H A T Á R O Z A T**

A Pénzügyi- és Ügyrendi Bizottság az Üllés Radnai utca 22. szám alatti önkormányzati ingatlan épületének használatára vonatkozó használatba adási szerződés melléklet szerinti elfogadását támogatja.

Erről jegyzőkönyvi kivonaton értesítést kap:

1.)bizottsági tagok

Dudás János PÜB elnöke: nyílt ülés keretében van-e kérdés, észrevétel? Amennyiben nincs, úgy javasolja az Üllés Nagyközségért Érdemérem díjazottjának/díjazottjainak javaslattételét tárgyalni. E témára figyelemmel zárt ülés elrendelését javasolja, melyet szavazásra bocsát.

A Pénzügyi-i és Ügyrendi Bizottság 3 igen szavazattal a javaslattal egyetért, és az alábbi határozatot hozza:

**49/2021.(XI.17.) PÜB. határozat**

**Tárgy:** Zárt ülés elrendelése

**H A T Á R O Z A T**

Az Pénzügyi- és Ügyrendi Bizottság – figyelemmel Magyarország helyi önkormányzatairól szóló 2011. évi CLXXXIX törvény 46.§ (2) bekezdésére – zárt ülés megtartását rendeli el.

Erről jegyzőkönyvi kivonaton értesítést kap:

1.)bizottsági tagok

Dudás János PÜB elnöke: van-e kérdés, észrevétel, javaslat? Amennyiben nincs, a Pénzügyi- és Ügyrendi Bizottság nyílt ülését berekeszti, a jegyzőkönyvet 14 óra 18 perckor lezárja.

k.m.f.

Dudás János Fodorné Bodrogi Judit Zsuzsanna

bizottság elnöke bizottság tagja